Kriza preti Nemačkoj
Berlin je danas održao jednu od najgorih aukcija obveznica od uvođenja eura, dok EK ppredlaže uvođenje euro-obveznica
Njemačka ekonomija bila je u relativno dobrom stanju uprkos dužničkoj krizi koja je zahvatila Evropu. Analitičari međutim ističu da su se danas pojavili prvi nagovještaji da kriza počinje da prijeti Berlinu, nakon što je održana jedna od najgorih aukcija obveznica od uvođenja eura. Njemačku je ipak i dalje mnogo manje koštalo da proda svoj dug nego njene susjede, ali je Bundesbanka bila primorana da kupi veliki broj obveznca kako bi spriječila neuspeh aukcije. Nepovoljne vijesti iz najsnažnije evropske ekonomije stigle su u trenutku kada je Evropska komisija raspravljala o uvođenju euro-obveznica-potezu koji je njemačka kancelarka Angela Merkel ponovo odbacila. Evropska komisija izradila je studiju sa sugestijama, a ne preporukama, o načinima za okončanje krize i smirivanje situacije na tržištima. Među prijedlozima, koje su predstavili predsjednik Evropske komisije Žoze Manuel Barozo i komesar za ekonomska i monetarna pitanja Oli Ren, nalaze se čvršća kontrola budžeta zemalja eurozone i strogi ekonomski nadzor. To bi, na kraju, moglo da dovede do toga da članice eurozone zajedno izdaju takozvane obveznice za stabilnost. , kazao je Barozo. Njemačka se protivi toj ideji, zato što bi mogla da snosi najveći dio troškova. Takođe strahuje da bi se smanjio pritisak na zemlje da dovedu u red svoje finansije. Pojedini smatraju da su euro-obveznice neminovne. ", kaže trgovac na berzi u Frankfurtu Dirk Miler. Mnogi kažu da kriza prijeti samom temelju eurozone, zato što predugo traje, te da je neka vrsta krajnjeg rješenja više nego potrebna.